**PÁLYÁZATI FELHÍVÁS**

**„Az Év Fővárosi Civil Szervezete” elismerő cím elnyerésére**

1. **„Az Év Fővárosi Civil Szervezete” elismerő cím célja**

A Fővárosi Önkormányzat „Az Év Fővárosi Civil Szervezete” elnevezéssel 2022. évben elismerő címet alapított.

A cím adományozásának célja, hogy azzal a Fővárosi Önkormányzat elismerésben részesítse azt a civil szervezetet, amely a város életének, fejlesztésének aktív résztvevője, és kiemelkedő teljesítményével vagy újszerű tevékenységeivel hozzájárul a főváros élhetőségéhez. A cím elnyerése segíti a Budapestért tevékenykedő civil szervezeteket szakmai megbecsültségük javításában, láthatóságuk növelésében, szakmán belüli kapcsolataik erősítésében, illetve abban, hogy a Városháza tevékenységeihez jobban kapcsolódhassanak. A cím adományozása tehát az eredményesen működő civil szervezetek számára egy visszajelzés a közösségtől, másrészt lehetőség arra, hogy a legsikeresebb kezdeményezéseket, a civil szektor sokszínűségét és erejét, nélkülözhetetlenségét a nyilvánosság minél szélesebb körben megismerje és elismerje.

A cím odaítélésére és átadására harmadik alkalommal 2025-ben kerül sor. A kiválasztás érdekében a Fővárosi Önkormányzat a jelen felhívást teszi közzé a pályázat benyújtására.

1. **A pályázók köre**

Pályázatot nyújthat be *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* (a továbbiakban: Civil tv.) 2. § 6. pontja szerinti civil szervezet (a továbbiakban: civil szervezet),

1. amelynek székhelye és tényleges működési területe Budapest területén van,
2. amely legalább egy éve működik,
3. amellyel szemben kizáró ok nem áll fenn és
4. amely nyilatkozik arról, hogy a pályázati kiírás feltételeit magára nézve kötelezőnek ismeri el.

Kizáró oknak minősül, ezért a pályázaton nem vehet részt az a civil szervezet:

1. amellyel szemben *a közpénzekből nyújtott támogatások átláthatóságáról szóló 2007. évi CLXXXI. törvény* (a továbbiakban: Knyt.) 6. § (1) bekezdése szerinti kizáró okok állnak fenn,
2. amely a pályázat benyújtását megelőző 5 éven belül már részesült „Az Év Fővárosi Civil Szervezete” elismerésben,
3. amelynek 60 napnál régebben lejárt, adók módjára behajtandó köztartozása van,
4. amelynek céljai vagy tevékenysége Magyarország alkotmányos rendjével, alkotmányos értékeivel, továbbá az Európai Unióról Szóló Szerződés 2. cikkében vagy az Európai Unió Alapjogi Chartájában foglalt értékekkel nem összeegyeztethető, különösen amely szervezet tevékenysége mások emberi méltóságának megsértésére, vagy egyének meghatározott csoportjában félelem keltésére irányul, vagy
5. amely a pártok működését segítő tudományos, ismeretterjesztő, kutatási, oktatási tevékenységet végző alapítványokról szóló törvény szerinti alapítvány és az olyan szervezet, amely párttól vagy pártalapítványtól a pályázat benyújtását megelőző 5 lezárt adóévben az adott évre vonatkozó költségvetésének 30 százalékát meghaladó mértékben támogatást vagy adományt kapott.
6. **Az elismerés jellege és azzal járó támogatás mértéke**

Az elismeréssel oklevél, 5 000 000 Ft pénzjutalom, továbbá a Főpolgármesteri Hivatal (Városháza) képzőművészeti kivitelezésű szimbolikus kulcsa jár. A névre szólóan kiállított oklevél az adományozás indokait, a kiállítás keltét és az oklevél sorszámát tartalmazza, az oklevelet a főpolgármester írja alá. Az elismerésben részesített az elismerés átadását követően egy évig, 2025. február 1-től 2026. február 1-ig jogosult „Az Év Fővárosi Civil Szervezete” cím használatára hivatalos kommunikációjában és médiamegjelenéseiben, valamint a cím tájékoztató és reklámanyagain való feltüntetésére.

A Civil díj átadására február 1-je, a Civilek Napja alkalmából kerül sor. Az átadást követően a Fővárosi Önkormányzat képviseletében a főpolgármester az elismerésben részesített civil szervezet részére fogadást tart.

1. **A pályázathoz kapcsolódó határidők, és az elbírálás menetrendje**
* A pályázat benyújtásának határideje: **2024. szeptember 9. 23:59.**
* A pályázat formai érvényességének elbírálása és hiánypótlások: 2024. szeptember 10.-26.
* Az érvényes pályázatok elbírálása, a 10 legjobb pályázat kiválasztása: 2024. október 14.-31.
* A 10 legjobb pályázat nyilvános szavazásra bocsátása: 2024. december 2.-2025. január 15.
1. **A pályázatok benyújtásának módja, helye**

A pályázatokat **elektronikus formában** a [budapest.hu](https://budapest.hu) oldalon elérhető, a szervezet tevékenységét és eredményeit bemutató űrlap kitöltésével kell benyújtani **2024. szeptember 9. 23:59-ig.**

A Pályázati adatlapot és a Knyt. 14. §-a alapján megfelelően kitöltött nyilatkozatokat (jelen kiírás 1-2. mellékletei) PDF formátumban, a civil szervezet képviseletére jogosult személy elektronikus aláírásával vagy AVDH hitelesítéssel ellátva kell benyújtani.

Amennyiben a pályázó nem köteles elektronikus ügyintézésre, a pályázat a Főpolgármesteri Hivatal Központi Ügyfélszolgálatán (a továbbiakban: Ügyfélszolgálat) **személyesen is leadható** teljes bizonyító erejű magánokiratnak megfelelő formában (például két tanú aláírásával) egy példányban. Ebben az esetben a [budapest.hu](https://budapest.hu) oldalon elérhető űrlap kitöltése **helyett** kérjük

1. jelen kiírás 3. mellékletét képező, a szervezet tevékenységét és eredményeit bemutató űrlapot kitölteni és
2. a pályázat kötelező mellékletét képező dokumentumokkal (lsd. jelen kiírás 6. pontja)

együtt kinyomtatva és aláírva leadni az Ügyfélszolgálaton.

[Központi Ügyfélszolgálat címe és nyitvatartása](https://budapest.hu/kapcsolat):

1052 Budapest, Bárczy István utca 1-3.

Hétfő, szerda: 8:00 – 18:00

Kedd, csütörtök: 8:00 – 16:30

A pályázó a pályázattal kapcsolatban tájékoztatást – ideértve a pályázatok elektronikus benyújtásához szükséges technikai segítséget – igényelhet a Fővárosi Civil Irodán munkaidőben (hétfőtől csütörtökig 8:00-16:00 óra között, pénteken 8:00-14:00 óra között) 2024. augusztus 12. - szeptember 9. között, időpontfoglalást követően. Időpontot az alábbi hivatkozásra kattintva lehet foglalni, a „Választható ügyek” kategóriában a „Civil szervezetek ügyei” opció kiválasztásával: <https://ugyfelszolgalat.budapest.hu/>

A pályázati anyagok beérkezési időpontjának az elektronikus űrlap kitöltésének időpontját, személyes leadás esetén az Ügyfélszolgálat általi igazolt átvétel időpontját tekintjük. A teljes pályázati anyag beérkezését követően minden esetben egy visszaigazoló emailt küldünk azok sikeres beérkezéséről. A 2024. szeptember 9. 23:59 után érkező pályázatok elbírálására nem kerül sor, azokat érdemi vizsgálat nélkül elutasítja a kiíró.

A pályázat benyújtása ingyenes.

Hiánypótlás

Amennyiben a pályázó hiányosan nyújtja be pályázatát, a 4. pontban meghatározott hiánypótlási időszakban egyszeri alkalommal lehetősége van hiánypótlásra. A hiánypótlásra a pályázót a kiíró felszólító emailben kéri fel. A hiánypótlást a felszólító email megküldését követő 5 munkanapon belül kell teljesíteni elektronikusan vagy ügyfélfogadási időben személyesen az Ügyfélszolgálaton.

1. **A pályázat benyújtásához szükséges dokumentumok**

A pályázat benyújtásához

* a [budapest.hu](https://budapest.hu) oldalon elérhető űrlap kitöltése,

**vagy** személyes leadás esetén

* jelen kiírás 3. mellékletét képező űrlap kitöltése

szükséges. Az űrlap kitöltése során jelen pályázati kiírás 7. pontjában kifejtett értékelési szempontokat érdemes figyelembe venni.

A pályázat kötelező mellékletét képezik az alábbi dokumentumok:

1. Jelen kiírás 1. melléklete szerinti Pályázati Adatlap;
2. Jelen kiírás 2. melléklete szerinti, a Knyt. 14. §-a alapján megfelelően kitöltött nyilatkozatok;
3. Civil társaság esetében a társasági szerződés hitelesített másolata.

A 7. pont szerinti eljárásban a 10 legjobbnak ítélt pályázat benyújtójától legalább 1, legfeljebb 5 darab fénykép beküldését várjuk el, amely fényképek a pályázó szervezet tevékenységét a legjobban bemutatják, és melyek a budapest.hu felületén a pályázat nyilvános megismertetése érdekében közzétételre kerülnek.

1. **A pályázatok elbírálásának módja**

A beérkezett pályázatok formai érvényességéről való döntést követően a Fővárosi Önkormányzat az érvényes pályázatokat véleményezésre és rangsorolási javaslatra megküldi a Budapesti Civil Adatbázisban szereplő – adott évben pályázatot be nem nyújtó – civil szervezeteknek (a továbbiakban: véleményező szervezetek).

A véleményezés és rangsorolás úgy történik, hogy minden véleményező szervezet összesen 10 pontot oszthat szét a pályázatok között úgy, hogy egy pályázat egész számú, legalább 1, legfeljebb 10 pontot kaphat. A véleményezés során nem kötelező mind a 10 pont szétosztása, azonban 10-nél több pont szétosztása esetén minden pont érvénytelen, így a rangsor kialakítása során nem vehető figyelembe. A rangsor kialakításakor az egyes pályázatokra érkezett pontszámok összegét kell figyelembe venni.

A pályázat értékelésének szempontjai:

* Mivel és mennyiben járult hozzá a civil szervezet tevékenysége a budapestiek jólétéhez?
* Mennyiben hiánypótló a civil szervezet tevékenysége?
* Mennyire innovatív/kreatív a civil szervezet tevékenysége? (Például milyen újszerű módszereket alkalmaz a lakosság vagy a döntéshozók bevonására, mennyire kreatív marketinget alkalmaz a figyelem felkeltésére, a szervezet működtetése, felépítése mennyire innovatív stb.)
* Mennyire vonja be a helyieket (akár az egész budapesti lakosságot, akár a szűkebb értelemben vett helyi közösséget) a tevékenységébe?
* Más civil szervezetekkel/állampolgári kezdeményezésekkel együttműködött tevékenysége során?
* Milyen tényleges hatást/eredményeket ért el a civil szervezet?

A véleményező szervezetek véleményét és rangsorolását figyelembe véve a főpolgármester az általa 10 legjobbnak ítélt pályázatot legalább 30 napra online szavazásra bocsátja, amelyen minden tizennegyedik életévét betöltött budapesti illetőségű (budapesti lakóhellyel, tartózkodási hellyel, munkahellyel rendelkező vagy budapesti oktatási intézményben tanuló) személy előzetes regisztrációt követően részt vehet.

A szavazásra bocsátott pályázatokat a főpolgármester bírálja el, és az online szavazás eredményére tekintettel dönt „Az Év Fővárosi Civil Szervezete” cím adományozásáról.

A pályázók a pályázat eredményéről a döntés meghozatalát követő 10 munkanapon belül elektronikus formában lesznek értesítve.

1. **Adatkezelés**

Az adatkezelési tájékoztató elérhető a <https://einfoszab.budapest.hu/form/adatkezelesi-tajekoztatok;id=2255> oldalon.

A pályázó a pályázat leadásával tudomásul veszi, hogy a Fővárosi Önkormányzat és a fővárosi civil szervezetek együttműködéséről szóló 12/2021. (III. 4.) önkormányzati rendelet 10/B. § (6) bekezdése értelmében az érvényes pályázatokat – a szervezet tevékenységét bemutató szabadszöveges dokumentumot és az ezt alátámasztó csatolmányokat – véleményezés és rangsorolási javaslat céljából megküldi a Budapesti Civil Adatbázisban szereplő valamennyi – adott évben pályázatot be nem nyújtó – civil szervezet számára, továbbá a budapestiek tájékoztatása érdekében nyilvánosságra hozza a [budapest.hu](https://budapest.hu) oldalon.

1. *melléklet*

**Pályázati Adatlap**

Alulírott pályázó pályázatot nyújt be a Fővárosi Önkormányzat „*PÁLYÁZATI FELHÍVÁS »Az Év Fővárosi Civil Szervezete« elismerő cím elnyerésére”* címen megjelent pályázati felhívására.

**A pályázó adatai:**

Szervezet megnevezése:

Székhelye:

Szervezet e-mail címe:

Szervezet honlapcíme (ha van):

Bírósági nyilvántartási száma:

Törvényes képviselő neve:

A szervezet létesítő okiratban meghatározott, a pályázatához kapcsolódó célja:

A pályázat lebonyolítása során kapcsolattartóként kijelölt felelős személy neve:

Email címe:

Telefonszáma:

A pályázó bankszámlaszáma:

A pályázó bankszámlaszámát vezető bank neve, címe:

A pályázó kijelenti, hogy jelen pályázat részeként benyújtott szöveges és (audio)vizuális tartalmak egyikén sem áll fenn harmadik személy szellemi alkotásokhoz vagy személyhez fűződő olyan joga, amely a pályázatok elbírálásával kapcsolatos felhasználásokat – különösen a pályázatok tartalmának, így az abba foglalt műveknek, illetve az azokban szereplő személyek képmásának és hangfelvételének a nyilvánosságra hozatalát – akadályozza. A pályázó kijelenti továbbá, hogy a pályázat részeként benyújtott szöveges és (audio)vizuális tartalmakban esetlegesen szereplő személyes adatok kezelésére – ideértve a pályázat részeként felhasználást és a nyilvánosságra hozatalt – jogalappal rendelkezik. A jelen nyilatkozat valótlanságából eredő károkat a pályázó a kiírónak megtéríti.

Budapest, 2024. …………………………..

...............................................

Pályázó

1. *melléklet*

**Nyilatkozat**

**Tudomásul veszem, hogy** nem indulhat pályázóként és nem részesülhet támogatásban a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) 6. § (1)-(2) és (5) bekezdése értelmében azon pályázó:

a) aki a pályázati eljárásban döntéselőkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a Knyt. 13. § alapján a www.kozpenzpalyazat.gov.hu honlapon közzétették.

**Kijelentem, hogy** pályázatomhoz csatolom a „Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról” című dokumentumot.

Budapest, 2024. …………………………..

...............................................

Pályázó

**Nyilatkozat**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról**

A Pályázó neve:

Természetes személy lakcíme:

Születési helye, ideje:

Szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

– 6. § (1) bekezdése szerinti összeférhetetlenség

1. nem áll fenn vagy

2. fennáll az …pont alapján

– 8. § (1) bekezdése szerinti érintettség

1. nem áll fenn vagy

2. fennáll az …pont alapján

Az összeférhetetlenség vagy az érintettség alapjául szolgáló körülmény leírása:

Kijelentem, hogy az összeférhetetlenség megszüntetésére az alábbiak szerint intézkedtem:

Kijelentem, hogy az érintettség közzétételét külön űrlap csatolásával kezdeményeztem.

Budapest, 2024. …………………………..

...............................................

1. *melléklet*

**Pályázati űrlap:**

**A szervezet tevékenysége és eredményei**

*(Csak abban az esetben töltse ki, ha a pályázatát személyes úton – tehát nem elektronikusan – szeretné benyújtani! Elektronikus benyújtás esetén* <https://budapest.hu> *oldalon elérhető űrlapot töltse ki.)*

**Szervezet alapításának éve:**

**Az Ön szervezete területileg hol tevékenykedik?**

* Csak Budapest területén.
* Budapest területén belül és azon kívül is.
* Csak Budapest területén kívül.

**A szervezet közösségi média oldala(i)nak címe(i)** *(ha van)***:**

**A szervezet fő célcsoportja(i):**

A pályázat keretében történő további kommunikáció érdekében kérjük, **foglalja össze egy-két mondatban a szervezet tevékenységét!** *(A pályázat során honlapunkon és egyéb kommunikációs felületeinken rövid formában hogyan mutathatjuk be szervezetét?)* (max. 500 karakter szóközökkel együtt)

**Kérjük, bővebben mutassa be a szervezet tevékenységét!** *A bemutatásban kitérhet a következő fő szempontokra: miként járul hozzá szervezete Budapest lakosságának jólétéhez, a főváros fejlődéséhez és élhetőségéhez? Szervezete aktivitása miben hiánypótló városunk, közösségeink számára? (A szövegbe illeszthet internetes hivatkozást, mely a bemutatást tovább színesítheti.)* (max. 3000 karakter szóközökkel együtt)

**Kérjük, mutassa be, hogy a szervezet milyen innovatív/kreatív eszközöket használ tevékenysége során!** *(Például bemutathatja, milyen újszerű módszereket alkalmaz a lakosság vagy a döntéshozók bevonására; milyen kreatív marketinget használ a figyelem felkeltésére; a szervezet működtetése, felépítése mitől innovatív/kreatív stb.)* (max. 800 karakter szóközökkel együtt)

**Kérjük, mutassa be, a szervezet hogyan működik együtt másokkal vagy von be másokat a tevékenységébe!** *(Például bemutathatja, szervezete hogyan működik együtt más civil szervezetekkel/állampolgári kezdeményezésekkel, vagy hogyan vonja be a helyieket - akár az egész budapesti lakosságot, akár a szűkebb értelemben vett helyi közösséget - a tevékenységébe.)* (max. 800 karakter szóközökkel együtt)

**Kérjük, mutassa be, hogy a szervezet milyen tényleges hatást/eredményeket ért el!** (max. 800 karakter szóközökkel együtt)